《贺孙稻楼得子》
清代·缪九畴

桑竹垂馀荫，洪柯百万寻。得欢当作乐，有子不留金。

促席延故老，清歌畅高音。此中有真意，聊用忘华簪。

作者简介：字思范，号书屏。晚号穫堂旧主。郡诸生。精校勘之学，尝随其族父艺风太史校经数十年。故常州先哲遗书、续碑传集均列名分校，五十以后始学为诗，学力孟晋，著有穫堂旧话。穫堂诗钞衲苏词。其集陶诗一卷则与予及阳湖吴闻元合刻，名三家集陶诗。年七十一卒。